钦定古今图书集成/明伦汇编/氏族典/第088卷 > 卢袭秀
## 钦定古今图书集成/明伦汇编/氏族典/第088卷 > 卢袭秀

按《唐书桓彦范传》：御史李福业尝与彦范谋，及被杀，
福业亦流番禺。后亡匿吉州参军敬元礼家，吏捕得，
元礼俱坐死。时监察御史卢袭秀亦坐与桓敬善，为
冉祖雍所按，不屈。或报曰：“‘南使至，桓敬已死’。袭秀泫
然，祖雍怒曰：‘彦范等负国君，乃流涕。且君下狱，诸弟
皆纵酒无忧色，何耶’？对曰：‘我何负哉？正坐与彦范善
耳，今尽杀诸弟则已，如独杀袭秀，恐公不得高枕而
瞑’。”祖雍色动，遂得不坐。